**A VADONATÚJ LEXUS ES EURÓPA LEGBIZTONSÁGOSABB “NAGY CSALÁDI AUTÓJA” ÉS “HIBRID ÉS ELEKTROMOS AUTÓJA”**

**A vadonatúj** [**Lexus ES**](https://www.lexus.hu/car-models/es/#hero) **környezetbarát felsőkategóriás luxuslimuzin egyszerre két kategóriában is a legjobbnak bizonyult, elnyerve az Euro NCAP 2018 Kategóriagyőztese díját a “Nagy családi autók” és a “Hibrid és elektromos autók” szegmensben. A megtisztelő címek megszerzése előtt az ES 5 csillagos besorolást kapott az Euro NCAP új, szigorúbb biztonsági vizsgálatán. Az új, extrém szilárdságú GA-K padlólemezre épülő ES kimagasló eredménye többek közt a legmodernebb aktív biztonsági technológiákat egyesítő Lexus Safety System + csomagnak köszönhető.**

Az Euro NCAP a vadonatúj, hetedik generációs Lexus ES-nek ítélte a 2018 Kategóriagyőztese díjat a “Hibrid és elektromos autók”, illetve a “Nagy családi autók” szegmensében. A megtisztelő címek megszerzése előtt az ES modell maximális, 5 csillagos értékelést kapott az Euro NCAP 2018-as járműbiztonsági tesztjén, ahol kimagaslóan jó, 86,25-ös átlagot ért el. Eddig ez a legjobb eredmény, amit egy autó eddig elért a jóval szigorúbb 2018-as tesztrendszerben, amely immár a kerékpárosok védelmét is fontos szempontként vizsgálja. Az új ES hatékonyan egyesíti a márka fejlett aktív biztonsági csomagja (Lexus Safety System +) és a kiemelkedő passzív biztonsági rendszerek előnyeit; ez utóbbiak közt olyan megoldások szerepelnek, mint az ultra-szilárd GA-K (Global Architecture-K) padlólemez és az alapfelszereltség részét képező 10 légzsák.

A Lexus Safety System + legújabb változata új képességekkel ruházza fel az autót, és kibővíti azoknak a forgalmi helyzeteknek a körét, amelyekben az ES fokozott védelmet nyújt a vezetőnek és utasainak, illetve segít elkerülni a baleseteket. Az új megoldások közt immár megtalálható az ütközést megelőző biztonsági rendszer (PCS) részét képező nappali kerékpáros-felismerés és az éjszakai gyalogos-felismerés is. A dinamikus radarvezérlésű sebességtartó automatikát és sávkövető asszisztenst is tartalmazó Lexus Co-Drive rendszer a SAE szabvány szerinti 2-es szintű automatikus vezetéstámogatást kínál, valamint magas fokú biztonságot – miközben a vezető mindvégig magabiztosan uralhatja járművét. A vadonatúj ES már megrendelhető az európai piacokon, ahol az első vásárlók várhatóan 2019 januárjában vehetik át autóikat.

A Lexus Safety System + csomag immár a Lexus európai modellpalettájának 99 százalékához elérhető, jól példázva a márka törekvését, hogy a legfejlettebb biztonsági technológiák előnyeit ne csupán a kínálat csúcsán álló, legmagasabb felszereltségi szintű modellek vásárlói, hanem a lehető legszélesebb közönség számára biztosítsa.

###

**További információ:**

**Varga Zsombor**

PR manager

Toyota Central Europe Kft.

Tel.: +36-70-4000-990

E-mail: zsombor.varga@toyota-ce.com